ዝብሉ ጉዳያት'ውን፤ ኣብቲ ረቒቕ ሕጊ ክካተቱ ተገይሩ ኣሎ። "ኣብዚ፡ ዝምህር መቕጻዕቲ ተኻቲቱ ኣሎ" ዝበለ ኣቶ ዝናቡ ቱኒ፡ ኣጽዋር ዝሓዘ፣ ዝኣከበ፣ ዘሐደሰ፣ እናተዘዋወረ ርእዩ ስቕ ኣብ ዝበለ፡ መቕጻዕቲ ክመሓላለፍ'ዩ። ኣብዚ ረቒቕ ሕጊ ዝተቐመጡ መቕጻዕቲ፡ ካብ 10 ዓመት ጀሚሩ ዝብል ኮይኑ፡ ናይ ገንዘብ መቕጻዕቲ ከም ዝህልዎ'ውን እቲ ሓላፊ ተዛሪቡ። 'ምስ 28 ስደተኛታት ኣብ ሓንቲ ገዛ እነብር' ውረድ- ደይብ በረከት ስምኦን እቶም ኣጽዋር ብከባቢታት ዶብ ዝኣትው ስለ ዝኾኑ፡ እዚ ንምዕጋት ምስ ጎረባብቲ ሃገራት ሓበራዊ ስምምዕ ንምግባር ይስራሕ ከም ዘሎ የረድእ። ላዕለዋይ ዓቃቢ ሕጊ ፌደራል፡ ኣብ ቀዳማይ ርብዒ ዓመት 2012 ዓ.ም፡ ምስ ገበን ርክብ ዘለዎም ብርክት ዝበሉ ንብረታት ኣብ ቤት ፍርድን ካብ ቤት ፍርዲ ወጻእን [ኣብ ቤት ጽሕፈት በዓል መዚ ጉምሩክ] ናብ መንግስቲ ኣታዊ ከም ዝተገበሩ ገሊጹ። ዳይሬክተር ጉዳያት ኮሚዩኒኬሽን ላዕለዋይ ዓቃቢ ሕጊ ኣቶ ዝናቡ ቱኒ፡ 4 ከቢድ መትረየስ፣ 42 ክላሽ፣ 1 ማካሮቭ፣ 20‚996 ዝተፈላለዩ ዓይነታት ጠያይቲ፣ 27 ካዝና፣ ከምኡ'ውን፡ 10‚676 ጥይት ክላሽንን ሽጉጥን፣ ሓደ ክላሽን ከምኡ'ውን 6 ሽጉጥ፡ ብውሳነ ዓቃቢ ሕግን ኣዋጅ ጉምሩክን ክውረሱ፡ ትእዛዝ ከም ዝተመሓላለፈ ኣረዲኡ። ምስኢ ብዝተትሓሓዘ ዝቐረቡ 8 ክስታት፡ መሰል ዋሕስ ኩሎም ተኸሰስቲ ተኸልኪሉ ጉዳዮም ብሕጊ ይርአ ከም ዘሎ ኣብሪሁ። ብተወሳኺ ሰለስተ ኣይሱዚ መኪናን ራቫ ፍር መኪናን፡ መሸፈኒ ተሰሪሑለን ኣጽዋር ከጓዓዕዛ ስለ ዝተትሓዛ፡ ክውረሳ ከም ዝተወሰነ ብምዝኽኻር፡ እታ ናይ ጽዕነት ኣይሱዙ መኪና፡ ብናይ ሓሶት መረዳእታ ናብ ውሽጢ ሃገር ኣትያ ከም ዝተትሓዘት ገሊጹ። እዚ እንታይ የመልክት?
